Tehniskās specifikācijas "Latvijas – Krievijas pārrobežu sadarbības programmas 2014.–2020. gadam elektroniskās monitoringa sistēmas izstrāde un uzturēšana un Igaunijas – Latvijas – Krievijas pārrobežu sadarbības programmas 2007.-2013. gadam datu bāzes uzturēšana" pielikums Nr.1

**Igaunijas-Latvijas-Krievijas pārrobežu sadarbības programma 2007.-2013.gadam Eiropas Kaimiņattiecību un partnerības instrumenta ietvaros Datubāzes īss apraksts**

1. **Vārdnīca**

1. tabula. Izmantotie jēdzieni un apzīmējumi.

|  |  |  |
| --- | --- | --- |
| Nr. | Jēdziens | Saīsinājums |
| 1 | Igaunijas-Latvijas-Krievijas pārrobežu sadarbības programma 2007.-2013.gadam Eiropas Kaimiņattiecību un partnerības instrumenta ietvaros | EE – LV – RU programma |
| 2 | Pārrobežu sadarbības programmu datu bāze | DB |
| 3 | Apvienotais tehniskais sekretariāts | ATS |
| 4 | Apvienotā vadošā iestāde (Tās sastāvā ietilpst Programmas vadības daļa, Finanšu vadības daļa un Iekšējā revīzijas daļa) | AVI |
| 5 | Apvienotā uzraudzības komiteja | AUK |

1. **Izmantotie dokumenti**

2.1. Komisijas regula (EK) Nr. 951/2007, ar ko nosaka īstenošanas noteikumus pārrobežu sadarbības programmām, ko finansē saskaņā ar Eiropas Parlamenta un Padomes Regulu (EK) Nr. 1638/2006, ar ko paredz vispārējos noteikumus Eiropas kaimiņattiecību un partnerības instrumenta izveidošanai

2.2. Igaunijas – Latvijas – Krievijas pārrobežu sadarbības programma 2007. – 2013. gadam Eiropas Kaimiņattiecību un partnerības instrumenta ietvaros.

1. **Lietotāji**

3.1. AVI ir atbildīga par EE–LV–RU programmas pārvaldību un īstenošanu, ieviešot procedūras, lai nodrošinātu, ka EE – LV – RU programmas ietvaros deklarētie izdevumi ir īsti un pamatoti, kā arī ieviešot uzticamas datorizētas grāmatvedības, uzraudzības un finanšu informācijas sistēmas. AVI ir Iekšējā revīzijas daļa, Programmas vadības un Finanšu vadības daļa. AVI Programmas vadības daļa rakstīšanas un lasīšanas līmenī izmanto datu bāzes sadaļas, kas attiecas uz EE–LV–RU programmu kopumā, lasīšanas režīmā AVI izmanto visu sistēmu. AVI Iekšējā revīzijas daļa sistēmu pamatā izmanto lasīšanas režīmā. AVI Finanšu vadības daļa rakstīšanas un lasīšanas režīmā izmanto datu bāzes sadaļas, kas attiecas uz EE–LV–RU programmu kopumā un maksājumiem projektu īstenotājiem, lasīšanas režīmā izmanto visu sistēmu.

3.2. Apvienotā uzraudzības komiteja (turpmāk tekstā – AUK) – nosaka EE–LV–RU programmas īstenošanas stratēģiju, apstiprina programmas ietvaros īstenojamos projektus un pārrauga programmas īstenošanas gaitu. AUK tikai lasīšanas režīmā izmanto atsevišķas sistēmas daļas

3.3. Citi lietotāji (ārējie lietotāji) – lietotāji, kas skatīšanas režīmā var apskatīt atsevišķas DB sadaļas, t.sk. Nacionālā atbildīgā iestāde, Eiropas Komisija, atbildīgas ES audita iestādes, ārējie auditori u.c..

1. **Izmantošanas scenāriju saraksts**

DB nodrošina noteiktu scenāriju realizāciju. Katram scenārijs tiek realizēts pēc secīgu soļu principa. Zemāk informatīvi norādīti galvenie no scenārijiem:

* Projekta pieteikuma datu glabāšana/ pārlūkošana/ labošana
* Projekta pieteikuma imports
* Pieteikuma dokumentu augšupielādēšana
* Projektu saraksta sagatavošana/ apskatīšana/ lejupielādēšana/ statistikas veidošana
* Atbilstības pārbaudes kritēriju un rezultātu uzturēšana
* Finansējuma piešķiršanas lēmuma saglabāšana
* Līguma slēgšana (ģenerēšana, skanētu līgumu augšupielāde)
* Projekta statusa kontrole, komentāru pievienošana
* Projekta progresa pārskata apstrāde
* Progresa pārskatu datu glabāšana, pārlūkošana
* Progresa pārskata sagataves eksportēšana
* Progresa pārskata importēšana
* Progresa pārskata labojumu un paskaidrojumu imports
* Noslēguma atskaites importēšana/pārlūkošana
* Maksājumu veikšana projekta īstenotajiem
* Programmas īstenošanas kopsavilkums
* Statistikas pārskatu sagatavošana
* Komunikācija
* Programmas dokumentu bibliotēkas uzturēšana
* TP budžeta plāna uzturēšana un izpildes pārskati
* Izmaiņu žurnāla uzturēšana
* Neatbilstību konstatēšana
* Neatbilstoši veikto izdevumu atgūšana

1. **DB raksturīgās iezīmes**
   1. DB tiek izmantota kā programmas un projektu dokumentu krātuve. Lietotājiem ir iespējas augšupielādēt gan iepriekš definētu dokumentu veidus, gan arī cita veida dokumentus.
   2. DB tiek izmantotas e-pasta vēstuļu un „Word” dokumentu veidnes, kuras izmanto e-pasta vēstuļu un „Word” dokumentu sagatavošanai. Veidnēs izmanto vietturus („placeholders”), lai norādītu, kuri lauki veidnē ir jāaizstāj ar datiem no datu bāzes.
   3. DB tiek importēti projektu pieteikumi, finansēšanas līgumi un to grozījumi, un progresa pārskati no veidlapām „Word” un „Excel” formātos. “Word” un “Excel” veidlapu struktūra ir fiksēta, un lietotāji tajā nevar veikt izmaiņas.
   4. Lai sazinātos ar projektu īstenotājiem un citām programmas īstenošanā iesaistītajām pusēm, DB ir integrēta ar e-pasta serveri. DB ir iespējams nosūtīt e-pasta ziņojums atbilstoši veidnei. Tajā tiek nodrošināta nosūtīto e-pastu meklēšana.
   5. DB ir iebūvēts pārskatu sagatavošanas rīks. Pārskatu veidošanā var izmantot visus DB pieejamos datu laukus. Pārskati tiek sagatavoti “Word” un “Excel” formātos, ir iespējama pārskatu datu eksportēšana XML formātā. Pārskatu noformēšanai var izmantot “Word” vai “Excel” veidnes.
   6. DB ir definētas lietotāju grupas. Katrai grupai var norādīt to tiesības lasīt/rakstīt noteiktās DB sadaļās.
2. **Ārējās saskarnes**

DB izmantos pasūtītāja e-pasta serveri un tiks integrēta ar pasūtītāja grāmatvedības sistēmu un sadarbības programmas tīmekļa vietni.

*6.1.E-pasta serveris*

Pasūtītājs izmanto Microsoft Exchange Server 2003 e-pasta servera programmatūru un Microsoft Outlook e-pasta klienta programmatūru. AVI un ATS izmanto katrs savu e-pasta sistēmu. Tā tiek izmantota, lai nodrošinātu DB paredzētās e-pastu nosūtīšanas un glabāšanas funkcijas.

*6.3.Tīmekļa vietnē (estlatrus.eu)*

ATS izvieto informāciju par projektiem un to īstenošanas progresu tīmekļa vietnē (estlatrus.eu), kur tiek atspoguļota aktuālā informācija no DB par projektu ieviešanu.